Názov kvalifikácie:	Holič 	
Číselné označenie kvalifikácie
SK ISCO- 08:	5141	
Povolanie, ktorého sa kvalifikácia týka:	 5141 Kaderníci 	
Druh kvalifikácie:	Čiastočná kvalifikácia	
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard:	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky.	

Odporúčaný rozsah akreditovaného vzdelávacieho programu pre nadobudnutie danej kvalifikácie:	Po získaní úplného stredného odborného vzdelania v odbore kaderník, vlasová kozmetika alebo pre osoby s ukončeným stredoškolským vzdelaním a programom ďalšieho vzdelávania v oblasti kaderníctva 

150 hodín
	
Z toho teoretická príprava:
Z toho praktická príprava:	45 hodín

105 hodín	
Doklad o nadobudnutej kvalifikácii:	Osvedčenie o čiastočnej kvalifikácii	

Kvalifikačný štandard pre ISDV
Odborné vedomosti 	Odborné zručnosti 	

Holič vie/pozná:
-	smernice a predpisy o bezpečnosti a hygiene pri práci v pánskom kaderníctve,
-	čistenie a dezinfekciu náradia a pomôcok, 
-	informácie o hygienických požiadavkách na bielizeň, vie charakterizovať dekontamináciu v prevádzkarni,  
-	pracovný postup pri úprave fúzov a brady,
-	kombinované strihy brady elektrickým strojčekom a nožnicami,
-	využitie stylingových prípravkov pri úprave brady,
-	prístroje, pomôcky a materiál v holičstve,
-	nové typy elektrických strojčekov na strihanie a ich využitie,
-	prípravu zákazníka pred holením, prácu s britvou,
-	naparovanie pokožky pred holením,
-	rozdelenie prípravkov na holenie a ich nanášanie,
-	napínanie pokožky pri holení a zahoľovaní,
-	úpravu brady a fúzov elektrickým strojčekom,
-	pracovný postup pri farbení, odfarbení fúzov a brady,
-	príčiny neúspechu pri odfarbovaní brady, 
-	náradie, pomôcky a materiál na zvolený úkon,
-	históriu úpravy brady: od staroveku cez stredovek, novovek až po súčasnosť,
-	účinky regeneračných prípravkov v pánskej kozmetike,
-	význam liečivých bylín v pánskej kozmetike, 
-	charakterizovať vlas a druhy vlasov na ľudskom tele, stavbu vlasu, jeho farbu  a fázy rastu vlasu,
-	druhy vody v prírode, jej vlastnosti,použitie,
-	tvrdú a mäkkú vodu a spôsoby zmäkčovania vody,
-	poznatky o požiadavkách na kvalitu vody v odbore,
-	význam pH v odbore,
-	vysvetliť pojem pH, charakterizovať pH kože a účinky kyslých a zásaditých prípravkov v kaderníckej praxi,
-	pojmy umývanie, zmáčavosť, emulgácia a emulgátory,
-	mydlá, šampóny a prípravky na holenie a po holení,
-	vlastnosti a účinky týchto prípravkov, ich druhy a použitie, 
-	základné chemické látky používané v kaderníckej praxi – peroxid vodíka, amoniak a jeho soli, redukčné kyseliny a ich soli, ich vlastnosti a účinok na vlas, chlp a pokožku,
-	klasické i najmodernejšie prípravky na odfarbovanie a farbenie brady a fúzov, ich zloženie, účinok na bradu a pokožku tváre
-	spôsob, akým sa s nimi pracuje, 
-	jednotlivé druhy prípravkov na farbenie brady a fúzov podľa trvanlivosti vyfarbenia a podľa pôvodu, ich zloženie, účinok a spôsob použitia, 
-	spôsoby poškodenia brady a fúzov, primárne a sekundárne,
-	primárne poškodenie: choroby, a ich následky na kvalitu vlasu, 
-	poznatky o sekundárnom poškodení: jeho fyzikálnych, chemických, mechanických príčinách ako i spôsoboch ošetrovania poškodených vlasov,
-	rozdelenie prípravkov na fixáciu podľa základných surovín použitých na výrobu,
-	jednotlivé druhy fixačných prostriedkov, ich zloženie, vlastnosti a použitie pri konečnej úprave brady a fúzov,
-	ochranu životného prostredia pri používaní prípravkov na fixáciu,
-	prípravky na ošetrenie a regeneráciu pokožky po holení, ich účinky, zloženie a spôsob použitia, 
-	zdroje vonných látok, spôsob ich získavania, vlastnosti a použitie v pleťovej kozmetike,
-	prípravky na osobnú hygienu, antiperspiranty a dezodoranty, vonnú kozmetiku,  prípravky na holenie, prípravky po holení.
	
Holič je zručný v oblasti:
-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti pánskych kaderníckych služieb ovládania prevádzkového poriadku, dezinfekcie, dezinsekcie, sterilizácie a jej druhov, vybavenia pánskeho kaderníckeho salóna, 
-	posúdenia aktuálneho stavu kvality pokožky tváre,
-	použitia kaderníckych  prístrojov, náradí a materiálov podľa jednotlivých  úkonov v holičstve, (britva, strihací strojček),
-	dodržiavania bezpečnosti pri práci a hygienických predpisov,
-	úpravy brady a fúzov, 
-	dôsledného dodržiavania hygieny pri holení
-	ovládania spôsoby naparovania,
-	používania správneho napínania pokožky pri holení a zahoľovaní,
-	poznania typov a tvarov mužských brád,
-	poznania prípravkov na farbenie brady a fúzov,
-	skracovania  fúzov elektrickým strojčekom,
-	tvorby účesov cez počítač, poradenstva,
-	voľby vhodnej úpravy brady podľa typu tváre,
typológie zákazníka,
-	odfarbovania a farbenie brady, fúzov,
-	dodržiavania a používania správnych technologických postupov na odfarbenie,
-	nových techník pri odfarbovaní a farbení brady a fúzov, 
-	alternatív (korekcie) pri možných chybách počas farbenia, tónovania, miešania farbiaceho prípravku, 
-	módnych trendov vo farbení brady a fúzov,
-	technologických postupov podľa návodu výrobcu, 
-	BOZP pri farbení a odfarbovaní, 
-	kozmetických a regeneračných prípravkov na pestovanie brady a fúzov, 
-	voľby vhodných regeneračných prípravkov a ich použitia podľa správneho technologického  postupu,
-	voľby vhodných prípravkov na holenie a ich použitia podľa správneho technologického  postupu,
-	voľby vhodných prípravkov po holení a ich použitia podľa správneho technologického  postupu,
-	nových pracovných techník a metód v odbore,
-	použitia najnovšej pánskej pleťovej kozmetiky, 
	
Hodnotiaci štandard pre ISDV

Predmetom overenia a hodnotenia bude:

Prehľad teoretických vedomostí:

-	hygienické predpisy pre zriaďovanie prevádzkarne
-	dezinfekcia, sterilizácia náradia a pomôcok
-	upratovanie a dekontaminácia na pracovisku
-	hygienické požiadavky na bielizeň
-	vybavenie pánskeho kaderníckeho pracoviska
-	príprava zákazníka na holenie, náradie a pomôcky na holenie
-	dodržiavanie bezpečnostných a hygienických predpisov pri strihaní a holení brady a fúzov
-	tvary pánskych brád a konečná úprava
-	fyzikálne vlastnosti vlasu tváre
-	zmáčavosť  a jej vplyv na úpravu brady a fúzov
-	príprava zákazníka, náradie a pomôcky pri strihaní a holení brady a fúzov
-	voda – výskyt v prírode, posúdenie vody z chemického, fyzikálneho a biologického hľadiska, požiadavky na vodu v odbore
-	tvrdosť vody a zmäkčovanie vody 
-	prípravky pánskej kozmetiky
-	využitie vonných látok v pánskej kozmetike
-	kolínske vody a parfumy 
-	melanín, typy melanínu
-	prostriedky na odfarbovanie brady a fúzov
-	príprava zákazníka, náradia a pomôcok na odfarbovanie 
-	pracovný postup odfarbovania brady a fúzov 
-	skúška citlivosti pokožky
-	princíp fyzikálneho zafarbenia brady a fúzov
-	prípravky na krátkodobé zafarbenie brady a fúzov
-	príprava zákazníka, náradia a pomôcok, dodržiavanie bezpečnostných a hygienických predpisov pri farbení
-	príprava farbiaceho roztoku, príprava zákazníka, náradia a pomôcok dodržiavanie bezpečnostných a hygienických predpisov pri práci
-	použitie oxidantov
-	biologicky účinné látky v pánskej kozmetike
-	využitie prírodných farbív v účesovej tvorbe Egypta a antického Ríma a Grécka
-	štandardná a nadštandardná pánska kadernícka prevádzka
-	evidencia materiálu v pánskom kaderníckom sklade
-	prehľad vývoja brady od staroveku po súčasnosť
-	poškodenie brady nešetrnou dennou starostlivosťou, choroby pokožky a vlasu
-	stavba kože, samočistiaca schopnosť kože
-	čistenie kože – voda, zmáčadlá, oleje, emulzie
-	funkcie kože, ochranný kyslý plášť kože
-	typológia tváre
-	prostriedky na fixáciu brady - fúzov, druhy a ich použitie pri konečnej úprave 
-	poradenská služba v pánskom kaderníctve 
-	využitie modernej počítačovej techniky pri voľbe typu brady a fúzov
-	módne smery vo farbení brady - prostriedky na farbenie  (fyzikálne, čiastočné, oxidačné, rastlinné, kovové)
-	úprava kaderníkovho zovňajška -  zásady ochrany zdravia a estetickej úpravy kaderníka, 
-	vlasový korienok, vlasová stonka
-	choroby ochlpenia tváre (príčiny, prejavy, povolené úkony v pánskych kaderníckych službách)
-	proces tvorby prirodzeného pigmentu, prirodzená farba vlasov v súvislosti s dvomi druhmi typov melanínu
-	umelý pigment, teplé a studené farby, miešanie farieb, označenie hĺbky farieb
-	kožné choroby a ich prejavy, príčiny, 
-	povolené úkony v kaderníckych službách.

Praktická realizácia a prevedenie komplexnej úlohy:

•	Upraviť  bradu a fúzy technikou nožnicami cez hrebeň- Hipster (ponechať dlhší tvar brady) , zaholiť  krčnú kontúru britvou a použiť vhodné prípravky po holení.

•	Upraviť  bradu a fúzy technikou strihania elektrickým strojčekom ( jemné strnisko), zaholiť  krčnú kontúru britvou a použiť vhodné prípravky po holení.

•	Oholiť tvár a použiť vhodné prípravky na a po holení.